text: Har du set hende?
  22 juli 2014 kl. 10.27
  Den 21-årige Kamilla Hantusch fra Padborg har været forsvundet siden lørdag aften. Politiet beder nu om hjælp.
  Hun blev sidst set lørdag aften i området ved skolen på Frøslevvej i Padborg.
  Det var godt vejr lørdag aften, og politiet håber, at folk der har siddet i deres haver og gået aftentur har set den unge kvinde.
  - Vi beder også alle, der var i området, om at kontakte os på tlf. 114 med oplysninger om personer og biler, de har set eller ting, de har hørt i området ? uanset om det var usædvanligt eller ej. På den måde kan vi få kortlagt, hvilke personer og biler, der har været hvor. Det gælder fra lørdag aften ved 21.30-tiden og frem til midnat, lyder det fra politiet.
  Kamilla Hantuschs signalement lyder 
  ? Spinkel til almindelig af bygning og 161 cm høj
  ? Skulderlangt brunt hår
  ? Da hun sidst blev set, var hun iført mørke jeans, hvid t-shirt og sorte støvletter med høje hæle 
  ? Hun medbragte en sort taske.
  